Komárno
Komárno (ungari keeles Komárom, saksa keeles Komorn) on linn Slovakkias Nitra maakonnas, Komárno ringkonna (slovaki keeles Okres Komárno) keskus. Linn asub Doonau kaldal Váhi jõe suudmes. Jõe vastaskaldal asub Ungari linn Komárom. Slovakkia 2021. aasta rahvaloenduse andmetel oli Komárno elanikest ungarlasi 53,68%, slovakke 31,29%, tšehhe 0,59%, mustlasi 0,54% ja vietnamlasi 0,25%. Rahvus oli teadmata 13,0%-l elanikest.